اطریشده ۷۰ نفر قاچاق مهاجر نینگ جسدی تاپیلدی. اوشبو قاچاق مهاجر لرنینگ جسد لری نینگ بیر تریلر نینگ ایچیده تاپیلگن لیگی معلوم قیلیندی. خودی منه شو تریلر نینگ اطریش بیلن هنگری چیگره سیده ترک ایتیلگن وضعیتده تاپیلگن لیگی قید ایتیلدی. اوشبو جان بیرگن قاچاق مهاجر لرنینگ افغانستان و سوریه کبی اولکه لرنینگ تبعه لریدن عبارت ایکن لیک لری معلوم قیلیندی. پولیس مسئوللری, اوشبو کیشی لرنینگ ایککی کون لیک بیر مدت بیلن تریلرنینگ ایچیده ترک ایتیلگن بولیش لری نینگ ممکن ایکن لیگی نی بیلدیرماقده. اطریش ایچکی ایش لر وزیرلیگی, پولیس لرنینگ اوشبو تریلرنی کورگن پیتده ایچیده گی جسد لرنینگ وضعیتی نینگ جوده هم یمان ایکن لیگی سببلی جسد لرنینگ سانی نی معلوم قیلیش نینگ هم قیین بولیب قالگن لیگی نی بیلدیردی. ایندی ایسه اوشبو کیشی لرنی خودی منه شونده ی بیر وضعیتده تشلب کیتگن قاچاقچی لر نینگ اوشله نیشی اوچون سعی و حرکتلر ایتیلماقده. عینی دمده اطریش پولیسی نینگ اوشبو موضوع بیلن علاقه لی تورت کیشی نی اوشله گن لیگی بیلدیریلماقده. سونگگی بیر نیچه آی مابینیده کوپلب افغانستان, عراق و سوریه لیک قاچاق مهاجر نینگ اطریش گه بارگن لیگی کورینماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
